A régi pálya emlékére – Köztérkép
Budapest, IX. kerület, Vajda Péter utca 48.
Alternatív, helyi címek:Az FTC megalakulásának 75. évfordulójára
IX. kerület, Vajda Péter utca 48.
Az FTC Népligeti Sportközpont központi épületének bejárata melletti homlokzati falon.
Felállítás 1975. december
Fekete Géza Dezső szobrászművész alkotásainak felsorolásában találtam a „Régi pálya emlékére” elnevezésű alkotását, mely a leírás szerint lemezdomborítás, mérete 300x100 cm. A dombormű helyéül az FTC stadion klubház került megnevezésre, és 1976. évszám is olvasható [1].
Szerettem volna felkeresni a domborművet. A Fradi Múzeumtól kértem segítséget arra vonatkozóan, hogy hol található jelenleg Fekete Géza Dezső domborműve. Tőlük megkaptam az információt, miszerint az új FTC stadion építkezése céljából 2013-ban elbontott, előző FTC stadion klubépület homlokzatán volt dombormű nem került vissza az új stadion, a Groupama Aréna épületére. Ez az alkotás kihelyezésre került az FTC Népligeti Sportközpontja központi épületének homlokzatára, annak főbejárata melletti falra. Tőlük kaptam lehetőséget, hogy a domborművet a helyszínen megtekinthessem, lefényképezhessem, majd kérésemre, ezt követően engedélyt is kaptam a köztérképes bemutatásra.
A 300 x 100 cm méretű, rézdomborítással készült dombormű, a homlokzaton egy e célra kiképzett keretben látható. A dombormű az FTC régi pályája emlékére készült, mint elnevezése is jelzi. Utánajártam, hogy pontosan mit ábrázol a domborítás. Az Ferencvárosi Torna Klub történetébe bele kellett mélyednem ehhez. Meg is találtam, hogy az 1924-ben B tribünnel kibővített stadiont ábrázolja a dombormű, felülnézetben (ld. adalék).
A dombormű domborított feliratai között olvasható a jobb alsó sávban a „Ferencvárosi Torna Club” felirat, ugyanezen az oldalon fent az FTC címere látható, benne gondosan kimunkált részletekkel. A bal alsó sarokban az „1899-1975” évszám, s felette, nehezebben kivehető domborított betűkkel egy függőleges felirat: „ifj. Fekete”. Ezekben az években az ifj. Fekete Géza nevet használta az alkotó szobrász. A dombormű közepén gondos részletezettséggel jelenik meg az FTC régi pálya, az 1924. évi rajznak megfelelően. A domborművön olvasható 1899 évszám az Ferencvárosi Torna Klub megalakulását [2], az 1975 évszám az FTC 75 éves évfordulóját jelzi [3]. A dombormű eredeti kihelyezése a 75. évforduló emlékére történt meg 1975-ben [3]. A klubépület bontásakor, 2013-ban a dombormű ezen helye is megszűnt [4].
A dombormű láthatóan megbecsült, védett környezetbe került át az FTC Népligeti Sportközpont központi épületére, s annak forgalmassága folytán sokan láthatják nap, mint nap. Csak közelebbről szemlélve tűnik fel, hogy korábban lehettek meghibásodásai, talán a költözés okán, illetve az átmeneti tárolásakor. Ennek tudnám be a gondosan eltávolított, ezért néhány lépésről alig észrevehető korábbi festéknyomokat, s a lemez egyéb javításait. Mai helye biztosítja, hogy még sokáig emlékeztethesse a sportközpont gyermek és felnőtt látogatóit klubjuk történetére, Fekete Géza Dezső nagyszerű domborművének köszönhetően, mellyel a szobrász sport és Fradi iránti szeretetének újabb tanúbizonyságát adta.
[1] http://www.feketegezadezso.hu/index.php/munkaim
információ beszerzése a Fradi-Múzeumtól: levélváltás, telefonbeszélgetés
[2] 1899: az FTC megalakulása a labdarugó szakosztállyal: Budapest, 1967. 5. szám: előfizetéses: https://adtplus.arcanum.hu/hu/view/Budapest_1967/?query=ftc%20labdarug%C3%B3%201899&pg=246&layout=s
[3] 1975: az FTC 75 éves évfordulója alkalmából a dombormű kihelyezése az Üllői úti FTC klubház homlokzatára: Népszabadság 1975.12.04.: előfizetéses: https://adtplus.arcanum.hu/hu/view/Nepszabadsag_1975_12/?query=ftc%20domborm%C5%B1%2C%20fekete%20g%C3%A9za&pg=35&layout=s
[4] Az FTC klubépület bontása, melyen a dombormű volt: Nemzeti Sport honlap 2013.03.27: http://www.nemzetisport.hu/labdarugo_nb_i/epitkezes-utan-bontas-holnap-leteszik-az-uj-fradi-stadion-alapkovet-2230331
2020.07.03. 17:33
"A régi pálya emlékére" c. alkotás fotói Budapest településről
2020.07.03. 11:59
kalaposlány 20.07.03. 11:59
kalaposlány 20.07.03. 11:36
kalaposlány 20.07.03. 11:38
kalaposlány 20.07.03. 11:35
kalaposlány 20.07.03. 11:37
kalaposlány 20.07.03. 12:33
Az FTC sport-telepe 1924-ben.
https://ckozep.hu/nso-cikk-a-fradi-elso-szervezett-szurkoloi-csoportjairol-a-b-kozep-hoskorarol-es-a-profik-tagsagi-rendszererol/
2020.07.03. 12:24
kalaposlány 20.07.03. 12:24
Az "A régi pálya emlékére" műlapon jóváhagyásra került egy szerkesztés.
A főszerkesztők Példás műlapnak szavazták meg az "A régi pálya emlékére" feltöltésünket!
kalaposlány publikálta "A régi pálya emlékére" c. műlapját!